techiaith/cofnodycynulliad_en-cy huggingface dataset:
English: Well, Llywydd, I don't agree with what the Member has said in any way whatsoever. It's crucial for the future of health services in north Wales that we modernise and that we move services closer to people and where they live, and, where we retain services in the community, we need to modernise them, as we have done in Blaenau Ffestiniog, for example, where more services are now available to local people, and certainly more than was the case when the Member's party was trying to stop what the local board was trying to do in that area. And the fact that a private hospital has submitted a bid doesn't mean anything about the privatisation of the services that we provide in north Wales. If a private hospital wants to try to build services in north Wales, it's up to people who wish to support that private hospital. But that private hospital doesn't rely on work coming from the public sector, because we are providing services through NHS services in north Wales, and the services we provide are the services that are as close as possible to where people live, and services that will succeed in the future.
Welsh: Wel, Llywydd, dwi ddim yn cytuno o gwbl â beth mae'r Aelod wedi ei ddweud. Mae'n hanfodol i ddyfodol y gwasanaethau iechyd yng ngogledd Cymru i foderneiddio ac i symud gwasanaethau yn agosach at bobl a ble mae'n nhw'n byw, a, ble rŷm ni'n cadw gwasanaethau yn y gymuned, i'w moderneiddio nhw, fel rŷm ni wedi ei wneud ym Mlaenau Ffestiniog, er enghraifft, ble mae nifer fwy o wasanaethau ar gael i bobl leol nawr nag oedd pan oedd plaid yr Aelod yn trial stopio beth oedd y bwrdd lleol yn trial ei wneud. Ac nid yw'r ffaith bod ysbyty preifat wedi rhoi cais mewn i'r gogledd yn golygu dim byd am breifateiddio gwasanaethau rŷm ni'n eu darparu yn y gogledd. Os yw ysbyty preifat eisiau trial adeiladu yn y gogledd, mae hi lan i'r bobl sy'n cefnogi'r ysbyty preifat yna. Ond dyw'r ysbyty preifat yna ddim yn dibynnu ar waith sy'n dod o'r sector cyhoeddus, achos rŷm ni'n rhoi gwasanaethau drwy wasanaethau'r NHS yng ngogledd Cymru, a'r gwasanaethau rŷm ni'n eu rhoi yw'r gwasanaethau sydd agosaf i ble mae pobl yn byw, a gwasanaethau sy'n mynd i lwyddo yn y dyfodol.
English: First Minister, hospitals at all levels, to include our community hospitals, rely on teams of hard-working staff, who, as you know, are facing an additional increase in pressures. I am really sad to stand here today, though, noting that staff are facing a further challenge. Shockingly, Wales Online has discovered that assaults on hospital staff have reached record high levels in Wales, with attacks taking place on average 10 times every single day. First Minister, there were 3,805 physical assaults against staff reported by Welsh health boards in 2017-18, with this representing a 70 per cent increase since 2010. What action will you take to support those already having been affected by assaults whilst in work, working in our hospitals? And also, how will you support our hard-working front-line health workers from further risks as regards violence, going forward?
Welsh: Prif Weinidog, mae ysbytai ar bob lefel, gan gynnwys ein hysbytai cymuned, yn dibynnu ar dimau o staff gweithgar sydd, fel y gwyddoch, yn wynebu cynnydd ychwanegol o ran pwysau. Rwy'n drist iawn o fod yn sefyll yma heddiw, er hynny, yn nodi bod staff yn wynebu her arall. Yn frawychus, mae Wales Online wedi darganfod bod ymosodiadau ar staff ysbyty wedi cyrraedd y lefelau uchaf erioed yng Nghymru, gydag ymosodiadau'n digwydd 10 gwaith bob un dydd ar gyfartaledd. Prif Weinidog, adroddwyd 3,805 o ymosodiadau corfforol yn erbyn staff gan fyrddau iechyd Cymru yn 2017-18, ac roedd hyn yn cynrychioli cynnydd o 70 y cant ers 2010. Pa gamau wnewch chi eu cymryd i gynorthwyo'r rhai sydd eisoes wedi eu heffeithio gan ymosodiadau pan oedden nhw yn y gweithle, yn gweithio yn ein hysbytai? A hefyd, sut gwnewch chi gynorthwyo ein gweithwyr iechyd rheng flaen i amddiffyn eu hunain rhag risgiau pellach o ran trais, yn y dyfodol?
English: I thank the Member for that question. Wales has been a long-term beneficiary of European Union funding. That continues to the present day, when over 90 per cent of our current structural funds allocation has now been invested in skills and infrastructure measures, including highly successful examples in the Member's own constituency.
Welsh: Diolchaf i'r Aelod am y cwestiwn yna. Mae Cymru wedi bod yn fuddiolwr hirdymor o gyllid gan yr Undeb Ewropeaidd. Mae hynny'n parhau hyd heddiw, pan fo dros 90 y cant o'n dyraniad cronfeydd strwythurol presennol wedi ei fuddsoddi bellach mewn mesurau sgiliau a seilwaith, gan gynnwys enghreifftiau hynod lwyddiannus yn etholaeth yr Aelod ei hun.
English: Thank you, First Minister, and we can look around many constituencies where we see very important infrastructure and other projects that benefited the people of Wales as a result of EU funding. Funding is worth around £650 million a year to Wales. That means that, over a five-year-term, £3.25 billion comes into Wales. And, as yet, we have no long-term guarantee from the Tories. The Wales Office is silent, the UK Government remains silent, and the Welsh Tories remain silent. First Minister, what are the consequences of the Tories failing to deliver on those promises that Wales would not suffer a penny less as a result of Brexit?
Welsh: Diolch, Prif Weinidog, a gallwn edrych o gwmpas nifer o etholaethau lle gwelwn seilwaith pwysig iawn a phrosiectau eraill a fu er budd pobl Cymru o ganlyniad i gyllid yr UE. Mae'r cyllid werth oddeutu £650 miliwn y flwyddyn i Gymru. Mae hynny'n golygu, dros gyfnod o bum mlynedd, bod £3.25 miliwn yn dod i mewn i Gymru. A, hyd yma, nid oes gennym unrhyw sicrwydd hirdymor gan y Torïaid. Mae Swyddfa Cymru yn dawedog, mae Llywodraeth y DU yn parhau i fod yn dawedog, ac mae'r Torïaid Cymreig yn parhau i fod yn dawedog. Prif Weinidog, beth yw canlyniadau'r Torïaid yn methu â chyflawni'r addewidion hynny na fyddai Cymru yn dioddef ceiniog yn llai o ganlyniad i Brexit?
English: Llywydd, the Conservative Party and the Secretary of State may be silent now on a long-term guarantee, but they were anything but silent in the run-up to the referendum in 2016, when it was the then leader of the Conservative party here in Wales who offered an absolute guarantee - that's his term - an absolute guarantee that Wales would not be a penny worse off as a result of leaving the European Union. That is why it is absolutely right that we hold the Conservative Party and the Conservative Government at the UK level to those promises. The money that Wales gets from the European Union comes to Wales because we qualify for it on the basis of our needs. Those needs will not have gone away the day after the United Kingdom leaves the European Union, if that is what takes place. And the money to respond to those needs must come in future from the UK Government. It would be a very strange message indeed, Llywydd, wouldn't it, to people who voted to leave the European Union that they were worse off as a result of their membership of the United Kingdom than they had been as a result of their membership of the European Union. That's for the UK Government to address. The money must come to Wales, not a penny less, and not a power lost either, Llywydd, because the decision as how to use that money, as Mick Antoniw has said, needs to rest here in this National Assembly for Wales, where it has ever since the start of devolution.
Welsh: Llywydd, efallai fod y Blaid Geidwadol a'r Ysgrifennydd Gwladol yn dawedog nawr ynghylch sicrwydd hirdymor, ond nid oedden nhw'n dawedog o gwbl yn y cyfnod cyn y refferendwm yn 2016, pan gynigiodd arweinydd y blaid Geidwadol ar y pryd yma yng Nghymru sicrwydd pendant - ei derm ef yw hwnnw - sicrwydd pendant na fyddai Cymru yr un geiniog ar ei cholled o ganlyniad i adael yr Undeb Ewropeaidd. Dyna pam mae'n gwbl briodol i ni ddal y Blaid Geidwadol a'r Llywodraeth Geidwadol ar lefel y DU i'r addewidion hynny. Daw'r arian y mae Cymru yn ei gael gan yr Undeb Ewropeaidd i Gymru gan ein bod ni'n gymwys i'w dderbyn ar sail ein hanghenion. Ni fydd yr anghenion hynny wedi diflannu y diwrnod ar ôl i'r Deyrnas Unedig adael yr Undeb Ewropeaidd, os mai dyna fydd yn digwydd. Ac mae'n rhaid i'r arian i ymateb i'r anghenion hynny ddod gan Lywodraeth y DU yn y dyfodol. Byddai'n neges ryfedd iawn yn wir, Llywydd, oni fyddai, i bobl a bleidleisiodd i adael yr Undeb Ewropeaidd eu bod nhw ar eu colled o ganlyniad i'w haelodaeth o'r Deyrnas Unedig nag yr oedden nhw wedi bod o ganlyniad i'w haelodaeth o'r Undeb Ewropeaidd. Mae hwnnw'n fater i Lywodraeth y DU fynd i'r afael ag ef. Mae'n rhaid i'r arian ddod i Gymru, dim un geiniog yn llai, a heb golli unrhyw rym ychwaith, Llywydd, oherwydd mae angen i'r penderfyniad ynglŷn â sut i ddefnyddio'r arian hwnnw, fel y mae Mick Antoniw wedi ei ddweud, gael ei wneud yma yng Nghynulliad Cenedlaethol Cymru, lle mae wedi cael ei wneud ers dechrau'r cyfnod datganoli.
English: First Minister, we hear a lot of crowing on the Labour benches about European money post Brexit, but, of course, the reality is that it's not European money, it's our money that has been sent to the European Union and is being sent back to this country having had a slice of it taken away. Do you accept that, post Brexit, Wales has the opportunity to be able to invest in areas that are currently outside of the European funding programme because of their location and yet deserve some investment? So, do you welcome the opportunities that could be presented to Wales as a result of a UK shared prosperity fund, so that those deprived communities outside of west Wales and the Valleys can receive the support that they also deserve?
Welsh: Prif Weinidog, rydym ni'n clywed llawer o glochdar ar y meinciau Llafur am arian Ewropeaidd ar ôl Brexit, ond, wrth gwrs, y gwir amdani yw nad arian Ewropeaidd yw hwn, ond ein harian ni sydd wedi cael ei anfon i'r Undeb Ewropeaidd ac sy'n cael ei anfon yn ôl i'r wlad hon ar ôl i gyfran ohono gael ei gymryd. A ydych chi'n derbyn, ar ôl Brexit, bod gan Gymru gyfle i allu buddsoddi mewn ardaloedd sydd y tu allan i'r rhaglen ariannu Ewropeaidd ar hyn o bryd oherwydd eu lleoliad ac eto'n haeddu rhywfaint o fuddsoddiad? Felly, a ydych chi'n croesawu'r cyfleoedd y gellid eu cynnig i Gymru o ganlyniad i gronfa ffyniant gyffredin y DU, fel y gall y cymunedau difreintiedig hynny y tu allan i orllewin Cymru a'r Cymoedd gael y gefnogaeth y maent hwythau hefyd yn ei haeddu?
English: I'm not as sanguine as the Member about the UK prosperity fund because we know next to nothing about what that fund proposes. We know next to nothing about the money. The chair of the Finance Committee is pointing out to me that when the Secretary of State for Wales has been invited to give evidence to Assembly committees so that we can have the detail that we need, he refuses to come here to answer those questions. So, I am by no means as sanguine as the Member is. Let me say this: we are working hard inside the Welsh Government, and through a group involving people beyond the Welsh Government, chaired by Huw Irranca-Davies, to make sure that we are prepared for the day in which that money continues to come to Wales, and where there are opportunities, if there are, to use that money in new and more flexible and more effective ways, of course, we will be ready to take those opportunities. But we know nothing about the money, we know nothing about where the powers lie, and it's the UK Government's responsibility to make sure that both of those things flow to Wales and remain in Wales in the future.
Welsh: Nid wyf i mor frwd â'r Aelod am gronfa ffyniant y DU gan ein bod ni'n gwybod y nesaf peth i ddim am yr hyn y mae'r gronfa honno'n ei gynnig. Rydym ni'n gwybod y nesaf peth i ddim am yr arian. Mae Cadeirydd y Pwyllgor Cyllid yn fy hysbysu, pan wahoddwyd Ysgrifennydd Gwladol Cymru i roi tystiolaeth i bwyllgorau'r Cynulliad fel y gallwn gael y manylion sydd eu hangen arnom, ei fod yn gwrthod dod yma i ateb y cwestiynau hynny. Felly, nid wyf i mor frwd â'r aelod o bell ffordd. Gadewch i mi ddweud hyn: rydym ni'n gweithio'n galed o fewn Llywodraeth Cymru, a thrwy grŵp sy'n cynnwys pobl y tu hwnt i Lywodraeth Cymru, dan gadeiryddiaeth Huw Irranca-Davies, i wneud yn siŵr ein bod ni'n barod ar gyfer y diwrnod pan fydd yr arian hwnnw'n parhau i ddod i Gymru, a lle ceir cyfleoedd, os oes rhai, i ddefnyddio'r arian hwnnw mewn ffyrdd newydd a mwy hyblyg a mwy effeithiol, wrth gwrs, y byddwn yn barod i achub ar y cyfleoedd hynny. Ond nid ydym yn gwybod dim am yr arian, nid ydym ni'n gwybod dim am leoliad y pwerau, a chyfrifoldeb Llywodraeth y DU yw gwneud yn siŵr bod y ddau beth hynny'n llifo i Gymru ac yn aros yng Nghymru yn y dyfodol.
English: The health Minister's discharge of his responsibilities has been absolutely commendable, particularly in the recent issue, which I know lies behind the Member's question, in relation to the significant difficulties that have been faced in Cwm Taf maternity services. And as I said on the floor of the Assembly last week, it is because of the health Minister and because of the actions that he took in the autumn of last year, as these issues came to attention, to set up an independent inquiry, to publish that independent inquiry in full, to answer questions on the floor of this Assembly and beyond, that we are now in a position where the board is able to act on the recommendations that it has received and to make sure that future services for those mothers, and for babies in the Cwm Taf area are of the standard that they and we have a right to expect.
Welsh: Mae cyflawniad y Gweinidog iechyd o'i gyfrifoldebau wedi bod yn gwbl glodwiw, yn enwedig yn y mater diweddar, y gwn sy'n sail i gwestiwn yr Aelod, o ran yr anawsterau sylweddol a wynebwyd yng ngwasanaethau mamolaeth Cwm Taf. Ac fel y dywedais ar lawr y Cynulliad yr wythnos diwethaf, oherwydd y Gweinidog iechyd ac oherwydd y camau a gymerodd yn yr hydref y llynedd, wrth i'r materion hyn ddod i sylw, i sefydlu ymchwiliad annibynnol, i gyhoeddi'r ymchwiliad annibynnol hwnnw yn llawn, i ateb cwestiynau ar lawr y Cynulliad hwn a thu hwnt, yr ydym ni mewn sefyllfa erbyn hyn lle gall y Bwrdd weithredu ar sail yr argymhellion y mae wedi eu cael a gwneud yn siŵr bod gwasanaethau i'r mamau hynny yn y dyfodol, ac i fabanod yn ardal Cwm Taf, o'r safon y mae ganddyn nhw ac mae gennym ninnau yr hawl i'w disgwyl.
English: Well, I'm not sure whether the First Minister does have confidence in the health Minister because he didn't answer a straightforward question. But let's look at the facts and let's look at your Minister's record, shall we? Since Vaughan Gething became health Minister in 2014, there has been a catalogue of failures. Five out of seven health boards are in special measures or targeted intervention. The accident and emergency waiting time target of 95 per cent of patients being seen in four hours has never been met since it was introduced in 2009. Under Vaughan Gething's leadership, the number of patients seen within four hours has shockingly dropped further from 86 per cent when he was appointed in 2014, to a disgraceful 78 per cent now. Ambulance waiting times have been missed and, instead of taking responsibility and improving response times, the targets were scrapped and the goalposts moved. And then, last week, I raised with you the damning report into the Cwm Taf maternity services, despite formal concerns being raised seven years ago, and, as we know, 43 cases are now being reviewed. So, I put it to you, First Minister, given these catalogue of failures, why do you have confidence in the health Minister?
Welsh: Wel, nid wyf i'n siŵr pa a oes gan y Prif Weinidog ffydd yn y Gweinidog iechyd oherwydd ni wnaeth ef ateb cwestiwn syml. Ond gadewch i ni edrych ar y ffeithiau a gadewch i ni edrych ar hanes eich Gweinidog, ie? Bu catalog o fethiannau ers i Vaughan Gething ddod yn Weinidog iechyd yn 2014. Mae pump o'r saith bwrdd iechyd yn destun mesurau arbennig neu ymyraethau wedi'u targedu. Nid yw'r targed amser aros ar gyfer adrannau damweiniau ac achosion brys o 95 y cant o gleifion yn cael eu gweld mewn pedair awr erioed wedi cael ei gyrraedd ers ei gyflwyno yn 2009. O dan arweiniad Vaughan Gething, mae nifer y cleifion sy'n cael eu gweld o fewn pedair awr, yn syfrdanol, wedi gostwng o 86 y cant pan gafodd ei benodi yn 2014, i 78 y cant gwarthus nawr. Methwyd amseroedd aros am ambiwlansys, ac yn hytrach na chymryd cyfrifoldeb a gwella amseroedd ymateb, cafodd y targedau eu diddymu a symudwyd y pyst. Ac yna, yr wythnos diwethaf, codais gyda chi yr adroddiad damniol ar wasanaethau mamolaeth Cwm Taf, er i bryderon ffurfiol gael eu codi saith mlynedd yn ôl, ac, fel y gwyddom, mae 43 o achosion yn cael eu hadolygu erbyn hyn. Felly, gofynnaf i chi, Prif Weinidog, o ystyried y rhestr hon o fethiannau, pam mae gennych chi ffydd yn y Gweinidog iechyd?
English: Well, Llywydd, what we hear, as ever, in an entirely partial and distorted account of the record of the health service here in Wales. It is because of decisions that the health Minister made on ambulance waiting times that ambulance waiting times in Wales have been met and exceeded in every one of the last 12 months, and why the model that was developed here in Wales is now being copied by other health services, including the health service where his party is in charge, in other parts of the United Kingdom. It is because of the focus of the health Minister on cancer waiting times, for example, that more people in Wales are treated today more quickly and more successfully than ever before in our history. And when things go wrong, as they inevitably will in a system of the size and sort that we have, then, in the case that the leader of the opposition highlights again this afternoon, I say to him again it is because of the decisive action that the Minister took in insisting that there was an independent review of the discovery of difficulties in Cwm Taf that we are now in a position of having the recommendations we need, the arrangements in place, and the genuine prospect of those services recovering and being back in place as we would want to see them as fast as that can be possibly be brought about.
Welsh: Wel, Llywydd, mae'r hyn yr ydym ni'n ei glywed, fel arfer, yn grynodeb cwbl unochrog a gwyrdröedig o hanes y gwasanaeth iechyd yma yng Nghymru. Oherwydd penderfyniadau a wnaeth y Gweinidog iechyd am amseroedd aros ambiwlansys y mae amseroedd aros ambiwlansys yng Nghymru wedi cael eu bodloni a'u rhagori ym mhob un o'r 12 mis diwethaf, a pham mae'r model a ddatblygwyd yma yng Nghymru yn cael ei efelychu gan wasanaethau iechyd eraill erbyn hyn, gan gynnwys y gwasanaeth iechyd lle mae ei blaid ef wrth y llyw, mewn rhannau eraill o'r Deyrnas Unedig. Oherwydd pwyslais y Gweinidog iechyd ar amseroedd aros canser, er enghraifft, mae mwy o bobl yng Nghymru yn cael eu trin heddiw yn gyflymach ac yn fwy llwyddiannus nag erioed o'r blaen yn ein hanes. A phan aiff pethau o chwith, fel y byddant yn anochel mewn system o'r maint a'r math sydd gennym ni, yna, yn yr achos y mae arweinydd yr wrthblaid yn tynnu sylw ato eto y prynhawn yma, dywedaf wrtho eto mai oherwydd y camau pendant a gymerodd y Gweinidog i fynnu bod adolygiad annibynnol yn cael ei gynnal o ddarganfod anawsterau yng Nghwm Taf yr ydym ni mewn sefyllfa erbyn hyn o gael yr argymhellion sydd eu hangen arnom ni, y trefniadau sydd ar waith, a'r posibilrwydd gwirioneddol y bydd y gwasanaethau hynny yn gwella ac yn ôl ar waith fel y byddem ni'n dymuno eu gweld ar waith mor gyflym ag y mae'n bosibl gwneud hynny.
English: Well, Llywydd, I must say I think that last remark simply trivialises the importance of the issues that the Member rightly pointed to earlier in his question. Ever since these matters came to light, our focus has been on those brave women who came forward in Cwm Taf and who insisted that their stories were told, who have - as we know - suffered significant harm in their lives, which will be something that will live with them for many, many years to come, and what we need is a serious response to that position, not a scalp-hunting response. And it is the serious actions that the Minister has taken, and those actions will go on, because he's to be advised on any further action required to improve maternity services in Cwm Taf, as a result of the arrangements that he has put in place. That's a serious reaction to a genuinely serious position, and that's the sort of health service and that's the sort of Government that I think people in Wales are entitled to see and to continue to see in the future.
Welsh: Wel, Llywydd, mae'n rhaid i mi ddweud fy mod i'n credu bod y sylw diwethaf yna yn bychanu pwysigrwydd y materion y cyfeiriodd yr Aelod atyn nhw yn gwbl briodol yn gynharach yn ei gwestiwn. Ers i'r materion hyn ddod i'r amlwg, mae ein pwyslais wedi bod ar y menywod dewr hynny a ddaeth ymlaen yng Nghwm Taf ac a fynnodd bod eu straeon yn cael eu hadrodd, sydd - fel y gwyddom - wedi dioddef niwed sylweddol yn eu bywydau, a fydd yn rhywbeth a fydd yn byw gyda nhw am flynyddoedd lawer iawn i ddod, a'r hyn sydd ei angen arnom ni yw ymateb o ddifrif i'r sefyllfa honno, nid ymateb o geisio ymddiswyddiadau. A dyma'r camau difrifol y mae'r Gweinidog wedi eu cymryd, a bydd y camau hynny'n parhau, oherwydd bydd yn cael ei hysbysu am unrhyw gamau pellach y mae angen eu cymryd i wella gwasanaethau mamolaeth yng Nghwm Taf, o ganlyniad i'r trefniadau y mae wedi eu rhoi ar waith. Mae hwnnw'n ymateb o ddifrif i sefyllfa wirioneddol ddifrifol, a dyna'r math o wasanaeth iechyd a dyna'r math o Lywodraeth y credaf fod gan bobl yng Nghymru yr hawl i'w gweld a pharhau i'w gweld yn y dyfodol.
English: Thank you, Llywydd. Twenty nine per cent of Welsh children live in poverty. Does the First Minister believe that that is acceptable?
Welsh: Diolch, Llywydd. Mae 29 y cant o blant Cymru yn byw mewn tlodi. Ydy'r Prif Weinidog yn credu bod hynny yn dderbyniol?
English: Of course that is unacceptable, Llywydd. In the first decade of devolution, the number of children living in poverty in Wales went down year on year. What we're talking about is the period of austerity, the period when the United Kingdom's decisions created a situation where more children in Wales live in poverty and the number is increasing year on year. That is not acceptable. We are doing everything that we can as a Government, but the responsibility lies in the hands of the United Kingdom Government, because of the actions they've taken in the field of benefits, for example. That is what is creating the numbers of children living in poverty in Wales.
Welsh: Wrth gwrs dyw hynny ddim yn dderbyniol, Llywydd. Yn y degawd cyntaf o ddatganoli, roedd nifer y plant sy'n byw mewn tlodi yng Nghymru yn mynd lawr flwyddyn ar ôl blwyddyn. Beth rŷn ni'n siarad amdano yw'r cyfnod o gyni, y cyfnod ble mae penderfyniadau'r Deyrnas Unedig wedi creu sefyllfa ble mae fwy o blant yng Nghymru yn byw mewn tlodi ac mae nifer y plant sy'n byw mewn tlodi yn codi bob blwyddyn. Dyw hwnna ddim yn dderbyniol. Rŷn ni'n gwneud popeth rŷn ni'n gallu fel Llywodraeth, ond mae'r cyfrifoldeb yn nwylo Llywodraeth y Deyrnas Unedig, achos y pethau maen nhw wedi eu gwneud ym maes budd-daliadau, er enghraifft. Dyna beth sy'n creu nifer y plant sy'n byw mewn tlodi yng Nghymru.